**קול קורא להגשת הצעות מחקר וציוד לקרן פזי לשנים 2026-2029**

הערה: קול קורא זה רשום בלשון זכר מטעמי נוחות בלבד. הפנייה מתייחסת לנשים וגברים כאחד.

כללי ··················································································································· 1

עזרה באיתור שותף בוא"א ······················································································· 2

תהליך בחירת ההצעות למימון ·················································································· 2

דגשים ················································································································ 4

אבני דרך ············································································································ 4

פרטי התקשרות ····································································································· 4

מענקי מחקר ········································································································· 5

מענקי ציוד ··········································································································· 7

מעקב ובקרה ········································································································ 9

1. כללי
	1. קרן פזי הינה קרן מחקר משותפת לוועדה לאנרגיה אטומית (וא"א) ולוועדה לתכנון ותקצוב של המועצה להשכלה גבוהה (ות"ת), אשר שמה לה למטרה לקדם את המחקר, הידע המדעי והכשרת כוח האדם המדעי, בתחומים בעלי עניין לוא"א. לשם כך, תומכת הקרן בשיתופי פעולה מדעיים בין חוקרים במוסדות המחקר האקדמיים לבין חוקרים במרכזי הוא"א (הקריה למחקר גרעיני נגב ומרכז גרעיני שורק).

כמו כן תומכת הקרן במחקרים משותפים של חוקרים מגופים המוכרים כתלמ"י (תשתיות לאומיות ומוקדי ידע, רשימת המוקדים מצויה במפא"ת), שעיקר עיסוקם (לפחות 80%) הוא מו"פ בטחוני שלא למגזר העסקי, עם החוקרים מהאקדמיה, בתחומים אשר תורמים לידע מדעי- טכנולוגי או להכשרת כוח אדם אשר יכול להשתלב או לתמוך בנושאי המחקר של הוא"א.

לפיכך המונח "מרכז" כולל את מרכזי הוא"א וגופי תלמ"י העונים להגדרה שלעיל.

* 1. במסגרת קרן פזי ניתנים מענקים בשלוש קטגוריות עיקריות:
1. מענקי מחקר בגובה של **עד** 350,000 ₪ לשנה (סה"כ עד 1,400,000 ₪), לתקופה של **עד** ארבע שנים, עם אפשרות להארכה בשנה נוספת ללא הגדלה תקציבית. בהצעות המחקר יש לציין האם מדובר בחדשנות מדעית או חדשנות טכנולוגית, למחקר בעל אופי יישומי. מידע זה עובר לסוקרים ומשפיע על הליך השיפוט.
2. מענקי מחקר מוגדלים, לחוקרים צעירים, בגובה של **עד** 700,000 ₪ לשנה (סה"כ **עד** 2,800,000 ₪), למחקר לתקופה של עד ארבע שנים, עם אפשרות להארכה בשנה נוספת ללא הגדלה תקציבית. המענק יוכל לשמש לרכש ציוד ולמלגות לסטודנטים/בתר-דוקטורט/עובדי מחקר וטכנאים. במסלול זה החלוקה בין התמיכה באקדמיה ובמרכז, גמישה. מידי שנה יוענקו עד שני מענקי מחקר ייחודי לחוקרים צעירים. חוקרים צעירים אשר נקלטו באקדמיה במהלך שלוש השנים שלפני מועד הגשת הצעות המחקר, רשאים לפנות למימון במסלול זה.
3. מענקים לציוד, לצורך הקמת תשתית מדעית. פירוט גובה המענק ופריסתו מובא בסעיף 8 להלן.
	1. אנו מבקשים לקבל הצעות לשלושת הקטגוריות המצוינות לעיל בתחומים המפורטים להלן:
4. פיסיקה
5. כימיה (כולל הנדסה כימית) ומדע החומרים
6. הנדסה (הנדסת מכונות, הנדסת חשמל, הנדסת תוכנה, הנדסת אווירונאוטיקה)

הצעות בתחום המתמטיקה השימושית ניתן להגיש לקטגורית פיסיקה והצעות בתחום מדעי המחשב ניתן להגיש לקטגורית הנדסה.

* 1. הנחיות הגשה מפורטות בקטגוריות השונות מובאות בסעיפים 7 (מענקי מחקר) ו-8 (מענקי ציוד). תאריכים חשובים (לתהליך ההגשה והשיפוט) מופיעים בסעיף 5.
1. עזרה באיתור שותף בוא"א

חוקרים מהאקדמיה, שברצונם להגיש הצעה באחת מהפעילויות המפורטות בקול קורא זה ומעוניינים ביצירת קשר עם חוקר במרכז כשותף למחקר, מוזמנים לפנות לכתובת הדוא"ל של הקרן (pazi@iaec.gov.il). בפנייה יש להעביר תקציר, שלא יעלה על שני עמודים (באנגלית או בעברית), ויכלול את נושא המחקר, מטרות המחקר ופרטים ליצירת קשר (שם החוקר, מוסד אקדמי, כתובת דוא"ל ומספרי טלפון).

1. תהליך בחירת ההצעות למימון
	1. תהליך השיפוט, מתבצע ע"י ועדות מקצועיות של מומחים מהאקדמיה בהתבסס על תוצאות סקר עמיתים (peer review) של הצעות המחקר/הציוד ובהתאם לאמות המידה המצוינות בסעיף 3.2. שלבי התהליך מתוארים בסעיף 3.3.
	2. **אמות המידה**
2. מצוינות מדעית
3. התרומה הצפויה מהמחקר לקידום מחקרים שבתחומי העניין של הוא"א
4. התרומה הצפויה לקידום השת"פ עם האקדמיה
5. סיכויי ההצלחה של ההצעה וישימותה
6. מידת הסינרגיה בין קבוצת המחקר במרכז לקבוצת המחקר באקדמיה
7. כישוריהם של החוקרים וניסיונם בתחומים רלוונטים להצעה/בקשה
8. סבירות התקציב המבוקש ביחס למטרה שאותה רוצים להשיג
9. איכות ההגשה
	1. **תהליך הגשת ובחינת הצעות המחקר והציוד יבוצע במספר שלבים**

שלב א'- הגשת קדם הצעה: החוקרים יגישו קדם הצעה (pre-proposal) הכוללת את שם המחקר, התחום אליו הוא משתייך (על פי האפשרויות בסעיף 1.3), שמות החוקרים השותפים, תקציר (עד 2 עמודים, באנגלית בלבד, PDF ועד MB 10) עם שמות החוקרים הראשיים בלבד (אחד ממרכז ועד שניים מהאקדמיה) רקע מדעי, מוטיבציה והישגים צפויים. יש להגיש את קדם ההצעות באתר הקרן [www.pazyfoundation.org.il)](https://www.pazyfoundation.org.il/%29)) בצירוף קורות חיים ורשימת פרסומים של החוקרים הראשיים.

קורות חיים של החוקרים הראשיים (**באנגלית ובקובץ PDF אחד, עד MB 10):**

* הכשרה אקדמית
* משרות אקדמיות
* Awards and honors
* רשימת פרסומים (עד 5 עמודים): פרסומים בכתבי עת מדעיים הכפופים לסקר עמיתים בלבד (peer review). אם הרשימה עולה על 5 עמודים ניתן לבחור פרסומים רלוונטיים עיקריים.

אם זו הצעה חוזרת, חובה לציין זאת על גבי קדם ההצעה.

הנחיות נוספות להגשת קדם הצעת ציוד בהמשך מסמך זה.

ההצעות יאושרו באתר הקרן ע"י הרשות למו"פ במוסד האקדמי והאחראי למו"פ במרכז.

שלב ב'- סינון קדם הצעות: ועדת ההיגוי תיתן המלצתה לרשימת ההצעות שיאושרו למעבר לשלב ג'- הגשת הצעת מחקר/ציוד מלאה. ההמלצה תינתן בעיקר לפי הערכת הוועדה למידת ההתאמה של הנושאים למטרות הקרן ואיכות ההגשה, והתאמת מובילי המחקר (PI) לביצוע המחקר.

שלב ג'- הגשת הצעת מחקר/ציוד מלאה: הצעות מחקר/ציוד מלאות יוגשו לקרן פזי באמצעות אתר הקרן. יו"ר ועדת ההיגוי ימנה ועדות מקצועיות לתחומים השונים. חברי הוועדות המקצועיות יהיו אנשי אקדמיה מובילים מאוניברסיטאות המחקר בארץ. הוועדות המקצועיות יבקשו חוות דעת כתובות משופטים מקצועיים (מהארץ ומחו"ל) ויגבשו המלצות לגבי ההצעות הראויות ושאינן ראויות למימון, על סמך מכתבי השיפוט וניסיונן המקצועי ולפי אמות המידה המפורטות לעיל, בדגש על מצוינות מדעית. **הערה**: **הוועדה המקצועית ו/או ועדת ההיגוי, רשאית להחליט על אי בחינת הצעה מראש, מתוך שיקולי חוסר רלוונטיות או רמה מדעית נמוכה במיוחד, גם אם אושרה הגשת הצעה מלאה ע"י ועדת ההיגוי.**

שלב ד'- אישור סופי של הצעות מחקר/ציוד למימון: ועדת ההיגוי תבחר את הצעות המחקר שיזכו למימון על בסיס המלצות הוועדות המקצועיות, תקבע את ההיקף הכספי המאושר לכל הצעה ואת אופן פריסת התקציב. ועדת ההיגוי תביא את החלטותיה לאישור הנהלת הקרן.

1. דגשים
	1. אין קרן פזי מתחייבת לקבל הצעה כל שהיא. ביצוע ההתקשרות בהתאם לקול קורא זה, מותנה בקיום תקציב מסודר ומספק לנושא וקבלת כל האישורים הדרושים.
	2. על אף שההזמנה למימון המחקר היא רב שנתית, התקציב השנתי יאושר מידי שנה בהתאם ליכולת התקציבית של הקרן.
	3. הזוכים במענק מקרן פזי יתבקשו להגיש אחת לשנה, דו"ח המסכם את התקדמות והישגי המחקר (מדעי ותקציבי- באמצעות רשות המחקר). **אי עמידה בהגשת הדיווח תחשב כהפרה של תנאי הקרן והקרן תהיה רשאית לעצור את מימון המחקר.**
	4. יחידת המדר"ש, בתיאום עם מדר"ש/סגן למו"פ המרכז רשאים להפסיק את המימון למחקר בטרם הושלמה מלוא תקופת המחקר, אם הביצועים בו אינם תואמים את הצעת המחקר או את אמות המידה של מצויינות מדעית.
	5. **דגשים להצעות חוזרות**
		1. הקרן לא תדון בהצעת מחקר שנדחתה פעמיים על ידי הוועדות המקצועיות.
		2. אין להגיש הגשה חוזרת של הצעות מחקר שקיבלו דירוג נמוך- C, אלא אם הוועדות המקצועיות המליצו אחרת.
		3. בכל הגשה חוזרת, על החוקרים להוסיף פרק בתחילת ההצעה, המתאר באופן כללי את השינויים שנערכו בהגשה החוזרת תוך התייחסות לחוות הדעת שניתנו בסבב קודם.
	6. חוקר ממרכזי הוועדה או מרכז תלמ"י הזוכה במימון קרן פזי, מחוייב להשקיע לפחות 0.1 ש"א במחקר זה.
2. אבני דרך
	1. הגשת קדם הצעה (מענקי מחקר, מענקי ציוד) באתר הקרן בין התאריכים

**27/10/2024-21/11/2024**. האתר יסגר להגשות ב **21/11/2024 בשעה 23:59**.

* 1. הגשת הצעה מלאה עד ה- **28/1/2025**. האתר יסגר להגשות ב-**16/2/2025 בשעה 23:59**.
	2. פרסום החלטות הנהלת הקרן- **ספטמבר 2025**.
1. פרטי התקשרות

כל הפניות לקרן פזי יבוצעו באמצעות דוא"ל לכתובתpazi@iaec.gov.il בלבד.

1. מענקי מחקר
	1. מחקרים הנתמכים על ידי קרן פזי מובלים על ידי שני חוקרים ראשיים, אחד ממוסד מחקר המוכר על ידי הות"ת ואחד מהוא"א או מגוף המוכר כתלמ"י, כמוגדר בסעיף 1 לעיל. חוקר ראשי חייב להיות בעל תואר שלישי בתחום רלוונטי להצעת המחקר. במקרים מיוחדים יאושר לבעל תואר שני להגיש הצעת מחקר בתמיכת המדר"ש/סגן למו"פ של המרכז. הצעת המחקר צריכה להיכתב כמקשה אחת, תוך ציון התרומה ותחומי האחריות של כל אחד מהחוקרים הראשיים. **באתר הקרן יש להגדיר חוקר ראשי אחד מאחד המרכזים** ועד שני חוקרים ראשיים ממוסד אקדמי.
	2. במקרים מיוחדים, בהצעות למענקי המחקר ניתן לצרף חוקר נוסף מהאקדמיה כחוקר ראשי תחת הסייגים הבאים:
2. החוקרים הראשיים מהאקדמיה אינם חברי סגל באותה מחלקה.
3. לכל אחד מהחוקרים הראשיים באקדמיה תרומה ייחודית למחקר המוצע.

הצעה שתעמוד בתנאים אלו, על פי בחינה של הוועדה המקצועית של קרן פזי, תוכל לקבל מענק מחקר מוגדל (עד 100,000 ₪ נוספים). זאת בתנאי שתוספת התקציב מיועדת להעסקת סטודנט נוסף במחקר, כך ששני החוקרים הראשיים יוכלו להעסיק סטודנט אחד לפחות בכספי המענק.

חוקרים רשאים להגיש הצעת מחקר אחת בלבד בה הם שותפים כחוקרים ראשיים. חוקר, המשמש כחוקר ראשי במחקר ממומן ע"י הקרן, אינו רשאי להגיש הצעת מחקר חדשה, אלא בשנה האחרונה למימון המחקר ע"י הקרן.

* 1. באמצעות הקרן ניתן לממן מלגות לחוקרים צעירים (לימודים לתארים מתקדמים- M.Sc ו- Ph.D) לרכוש ציוד וחומרים לצורך ביצוע המחקרים, לממן שירותי מחקר ושירותי גורמי חוץ, להשתתף במימון חוקרים שאינם חברי סגל במוסד האקדמי ובמימון עבודת טכנאים התומכת במחקר במוסד האקדמי ו/או בתעשייה (פירוט בסעיף ח' להלן).
	2. **מבנה הצעת מחקר מלאה**

**ההצעה תוגש באנגלית בלבד, בקובץ PDF אחד בלבד ולא יותר מ-25 עמ' (עד MB 10).**

1. דף פתיחה:
* נושא
* חוקרים ראשיים (עד 2 ממוסד אקדמי, אחד מהמרכז)
* תחום (לפי הרשימה בסעיף 1.3)
* רקע תמציתי
* קשר לבקשה למענק ציוד (אם יש): האם ההצעה תעשה שימוש בציוד שנרכש במימון קרן פזי או שמוגשת עבורו בקשה למימון על ידי הקרן (ראה סעיף 8 להלן)
* **יש לציין אם הבקשה היא למחקר רגיל או מחקר ייחודי לחוקרים צעירים (עד 700 אש"ח לשנה, למשך 4 שנים)**
* **חובה לציין אם זו הגשה חוזרת**
1. תקציר (עד עמוד אחד): רקע, מטרת המחקר וההישגים הצפויים.
2. להגשות חוזרות, התייחסות להערות סוקרים מסבב קודם.
3. רקע מדעי (עד 3 עמודים): שבו תיאור תחום המחקר, מצב הידע בעולם, השאלות העיקריות עליהן המחקר ינסה לענות וחשיבותן.
4. מטרות המחקר וחשיבותו (עד עמוד): פירוט התוצאות וההישגים הצפויים מהמחקר.
5. תיאור מפורט של המחקר המוצע (עד 6 עמודים, לא כולל איורים) כולל התייחסויות לנקודות הבאות:
* שיטות המחקר וכלי המחקר.
* תשתית העומדת לרשות החוקרים לצורך ביצוע המחקר.
* תכנית עבודה ואבני דרך לביצועה. הערה: סקר ספרות לא יאושר כאחד מהשלבים בתוכנית המחקר.
* תוצאות ראשוניות (אם יש).
* תחומי האחריות וההובלה של כל אחד מהחוקרים הראשיים.
* תרשימים ואיורים (עד 3 עמודים, מעבר למגבלה של 6 עמודים הכללית לפרק זה).
1. ביבליוגרפיה: עד שלושה עמודים.
2. הצעת תקציב: בהצעת התקציב, יש להתייחס לחלוקה התקציבית בין המוסדות השותפים. מגישי ההצעה רשאים להציע חלוקה תקציבית כהבנתם, ובלבד שהסכום שיועבר לאקדמיה לא יעלה על 70% מסכום ההצעה ולא יקטן מתחת ל-30%. עבור מחקרים ייחודים לחוקרים צעירים, אין חובה בחלוקה לפי הנחיה זו וניתן להעביר את מירב הסכום לאחד השותפים על פי המתחייב מהמחקר.
3. פירוט ההיקף התקציבי הנדרש עבור כל שנת מחקר וסעיפי ההוצאה בכל שנה:
* פירוט הזמן הצפוי להשקעה במחקר על ידי כל אחד מהחוקרים ששמם מופיע בהצעה (חוקרים במשרה מלאה באקדמיה ובמרכז- ללא עלות). אישור ההצעה על ידי נציג הגוף המגיש את הבקשה (מרכזי וא"א או מרכז תלמ"י) מהווה התחייבות למימוש הזמן הנדרש למחקר במידה וההצעה תאושר.
* מלגה ו/או משכורת מלאה/חלקית של תלמידי מחקר לתארים מתקדמים.
* שכר לטכנאים.
* משכורת חלקית של חוקר ראשי מהמוסד להשכלה גבוהה תוכר רק לגבי חוקרים אשר אינם ממומנים כאנשי סגל במוסד האקדמי. חלקיות המשכורת תקבע עפ"י קריטריונים של הות"ת במוסדות להשכלה גבוהה.
* רכש ציוד (עד 40% מתקציב המחקר בשנה בה מבוקש רכש הציוד). יש לפרט בהצעת המחקר את כל פרטי הציוד הנדרש. הציוד הנרכש במימון הקרן מיועד לביצוע המחקר בלבד. בקטגוריית הצעת מחקר לא ניתן מימון לציוד תשתיתי.
* חומרים מתכלים (כימיקלים, ציוד מעבדתי).
* שירותים מדעיים (users facilities) ושירותים מגורמי חוץ, כולל מימון שירותי מחשוב.
* השתתפות בהוצאות נסיעה של סטודנטים לתארים מתקדמים הממומנים על ידי הקרן, עד לגובה של 8,000 ₪ לשנה לסטודנט, כולל נסיעת עבודה לשותף בחו"ל. במקרה של עבודת מחקר המתבצעת במעבדה בחו"ל, ניתן לכלול את שעות העבודה בתחשיב תקציב השעות (כולל PI). במידה ולא ניתן לממש את הנסיעות המקצועיות יש לציין חלופה אפשרית להוצאת תקציב זה במסגרת המחקר.
* הוצאות עבור תיעוד, צילומים, רכש ספרות מקצועית ורכיבי מחשוב ייעודיים למחקר ובכלל זה, מחשב נייד אחד לכל PI בעלות מקסימאלית של 9,000 ₪.
* תקורה (עד 15%), למוסדות אקדמיה בלבד.

במהלך הובלת המחקר, ניתן לשנות את חלוקת התקציב בין הסעיפים הקיימים עד גובה של 20% מהתקציב השנתי אך לא ניתן להוסיף סעיפים שאינם קיימים ללא אישור הקרן.

1. מימון נוסף:
* אם נושא המחקר או נושא דומה ממומן, או הוגש לבקשת מימון מקרן אחרת, יש לפרט את פרטי המימון (מקור המימון, תקופת המימון והיקפו) ולהסביר את ההבדלים בין המחקר המוצע למחקר הממומן.
* פירוט תקציבי מחקר שהושגו על ידי החוקרים הראשיים מקרנות חיצוניות ב-5 השנים האחרונות (כולל נושא, מקור המימון, תקופת המימון והיקפו).
1. הישגים במחקרים קודמים שמומנו ע"י קרן פזי: חוקר ראשי שהיה חוקר במחקר שמומן בעבר על ידי קרן פזי (עד 8 שנים לפני מועד הגשת הצעת המחקר) נדרש לסכם (עמוד אחד) את ההישגים מהמחקר שמומן תוך פירוט המאמרים שפורסמו וההצגות בכנסים.
2. מכתבי שת"פ: הקרן רואה בחיוב שיתוף חוקרים נוספים, בפרט מחו"ל, בתוכנית המחקר. חוקרים אלה, אשר אינם שותפים להגשה ואינם זוכים למימון, מתבקשים לצרף מכתב בו יביעו נכונותם להשתתף במחקר ויפרטו את תרומתם הצפויה.
3. ניתן להזין באתר, בעמוד ההגשה, פרטי סוקרים מתאימים לשיפוט ההצעה. יש להמנע מהצעת סוקרים שהם שותפים למחקר או לרקע האקדמי של המגישים: מנחים, סטודנטים, שותפים לכתיבת מאמר, קולגות במחלקה וכדומה. אין לכלול את פרטי הסוקרים המוצעים בתוכנית המחקר עצמה.
4. מענקי ציוד
	1. בקטגוריה זו ניתן להגיש בקשה למענק לרכש פריט ציוד אחד או מספר פריטים אשר במכלול מהווים תשתית מדעית בתחום מחקר מסוים. מענקי הציוד מיועדים לקדם פעילות מחקרית רחבה בתחומי עניין של הוא"א, המבוצעים על-ידי קבוצות מחקר משותפות לאקדמיה ולמרכז (וא"א או תלמ"י). קבוצת מחקר משותפת היא קבוצה שבראשה עומדים במשותף חוקר מהאקדמיה וחוקר מהמרכז.
	2. המענק ניתן לצורך רכש ציוד מחקר, אשר יעמוד לטובת מחקרים משותפים של המוסד האקדמי והמרכז. הציוד יכול להיות ממוקם במוסד האקדמי או במרכז, ובלבד שלשני הצדדים ניתנת האפשרות להשתמש בו למחקר, ושניתן להכשיר באמצעותו סטודנטים דרך מעורבות חוקרי המרכז.
	3. המענק מיועד לציוד ספציפי העונה על הצורך של מחקרים מסויימים ואינו קיים לרשות קבוצות המחקר. אין הכוונה לממן ציוד גנרי הנדרש לקבוצות מחקר רבות ומצוי במחלקות שונות, אלא ציוד הנדרש למחקר/מחקרים ספציפיים שאושרו למימון בשנה זו או בשנים קודמות.
	4. עבור הציוד המוצב במוסד האקדמי תידרש השקעה של המוסד האקדמי בגובה של עד 50% מעלות הציוד. במקרים מיוחדים תאושר השתתפות נמוכה יותר. כחלק מהשתתפות המוסד ניתן להתחשב גם בשעות העסקה של מפעיל/מנהל מעבדה/טכנאי בכיר להפעלת ציוד אשר לו נדרשת התמחות ייחודית. יש לציין בצורה מפורשת בבקשת הציוד התשתיתי את חלקו של המוסד בציוד, כולל הנמקה להעסקת מפעיל ייעודי אם נדרש.
	5. כספי המענק אינם מיועדים להקמת תשתיות מבניות או למימון שכרם של חוקרים, סטודנטים וטכנאים למעט אלו העונים על התנאים כפי שרשומים בסעיף 8.4.
	6. המענק לציוד ניתן בפריסה של עד חמש שנים, בשני שלבים:
5. שלב רכש, קליטה והרצת הציוד: **עד** חמש שנים **ועד** 5 מש"ח.
6. שלב תחזוקה: לתקופה של **עד** חמש שנים נוספות, בהגשת בקשה מנומקת- **עד** 2 מש"ח. מימון תחזוקה לציוד שנרכש במסגרת זו בלבד.
	1. אישור מענק הציוד מחייב את המוסד האקדמי לאפשר לחוקרים מהמרכז להשתמש בציוד שנרכש בכספי המענק ללא עלות, שמעבר להוצאות הפעלה שוטפות, גם מעבר לתקופת המימון, בתיאום עם החוקר האחראי על הציוד מטעם המוסד האקדמי.
	2. עבור ציוד שיוצב במרכז, יתחייב המרכז לאפשר שימוש בציוד לטובת מחקרים משותפים עם האקדמיה.
	3. **מבנה קדם-בקשה למענק ציוד**

קדם-בקשה תוגש דרך אתר הקרן (ראו סעיף 3.3 לגבי הגשת קדם הצעה) **באנגלית ובקובץ אחד בלבד (PDF ועד MB 10).** היקף קדם הבקשה יהיה עד שני עמודים ויכיל את הסעיפים הבאים:

1. שמות החוקרים הראשיים ופירוט הניסיון המקצועי של החוקרים, הרלוונטי לייעודו של הציוד המבוקש. חוקר ראשי חייב להיות בעל תואר שלישי בתחום רלוונטי לבקשה. במקרים מיוחדים יאושר לבעל תואר שני להגיש הצעת מחקר בתמיכת המדר"ש/סגן למו"פ של המרכז.
2. הסבר על ייעוד הציוד המבוקש.
3. פירוט מחקרים משותפים שכבר ממומנים על-ידי קרן פזי או כאלה שמוגשים כהצעות מחקר שיעשו שימוש בציוד המבוקש. ניתן לכלול מחקרים נוספים שאינם במימון קרן פזי והם משותפים לחוקרים (רצוי לפחות שניים).
4. פירוט הציוד הנדרש, הערכת עלותו והיכן יוצב (במוסד האקדמי או במרכז).
5. התייחסות לסיכוני רכש והתקנה.
	1. **מבנה בקשה מלאה למענק ציוד**

בבקשה המלאה, חשוב להדגיש את התרומה הצפויה של הציוד לקידום שיתוף הפעולה בין המרכז לאקדמיה.

ההצעה תוגש דרך אתר הקרן **באנגלית בלבד ובקובץ אחד בלבד (PDF בלבד ועד MB 10),** ותכיל את הסעיפים הבאים:

1. תקציר (עד עמוד אחד): תיאור הצורך בציוד והתוצאות הצפויות לטווח הקצר ולטווח הארוך.
2. רקע מדעי (2-3 עמודים): תיאור קצר של המצב הנוכחי בתחום המחקר המוצע והדגשת הפערים הקיימים במוסד האקדמי ובמרכז בהיבטים של ציוד המחקר הנדרש לתחום המחקר, תוך הפנייה לסימוכין רלוונטיים.
3. תרומת הציוד המבוקש למחקרים המשותפים (עד 3 עמודים): יש לציין מחקרים משותפים הממומנים בקרן פזי, או שמוגשות הצעות מחקר למימונם אשר יעשו שימוש בציוד המבוקש. עבור כל אחד מהמחקרים יש להדגיש את התרומה הצפויה של הציוד לקידום המחקר.
4. מכתבי תמיכה בבקשה: מכתבי תמיכה ברכש של חוקרים שיעשו שימוש בציוד, תוך פירוט השימוש שיעשו בו במסגרת מחקרי פזי בהם זכו.
5. ציוד: רשימת הציוד המיועד להירכש בכספי המענק. עבור כל פריט ציוד יש לציין את התרומה המדעית הצפויה, עלותו, המיקום המיועד (במרכז או במוסד האקדמי) והערכת עלויות אחזקה שנתיות (כגון חוזה שירות). עבור ציוד בעלות גבוהה מ- 120,000 ₪ יש לצרף 2 חלופות לפחות ופרוגרמות.
6. תכנית רב שנתית: בבקשה בגובה של מעל 500,000 ₪, או שכוללת מספר פריטי ציוד, יש להציג תכנון לפריסת הרכש וההקמה על פני מספר שנים (עד 5).
7. אישורים:
* התחייבות המוסד האקדמי לממן 50% מעלות הציוד שיוצב בתחומו. במקרים מיוחדים תאושר השתתפות נמוכה יותר.
* התחייבות המרכז לשאת בעלויות הנלוות להקמת והפעלת הציוד שיוצב בתחומו, בכללן תשתיות מבניות וכוח אדם טכני הנדרש להפעלת הציוד.
1. מעקב ובקרה
	1. כל בקשה/צורךיש להפנות ליחידת המדר"ש בוא"א באמצעות השותף מהמרכז.
	2. אחת לשנה יועבר דו"ח מדעי למדר"ש/סגן למו"פ המרכז.
	3. חשבוניות יועברו במהלך השנה על פי התקדמות המחקר/רכש הציוד ועד למועד 15 לנובמבר בכל שנה.
	4. אחת לשנה יש לעדכן לגבי השתתפות המוסד האקדמי ברכש הציוד.